Kim Ki-duk

Kim Ki-DUK (; naskiĝis la 20-an de decembro 1960 en Bonghŭa - mortis la 11-an de decembro 2020 en Rigo) estis sudkorea filmreĝisoro, scenaristo kaj produktoro kaj unu el la plej konataj reprezentantoj de la kinematografia avangardo de sia lando. Liaj filmoj estis tre sukcesaj tutmonde, kaj li estas konsiderata unu el la plej elstaraj reĝisoroj el Sud-Koreio.

De la mezo de la 1990-aj jaroj ĝis 2020, li reĝisoris pli ol dekduon da plenlongaj filmoj, plejparte dramoj, pro kiuj li ricevis internacian atenton kaj laŭdon. Li estis la unua korea filmisto kiu gajnis la Oran Leonon ĉe la Venecia Filmfestivalo pro sia plenlonga filmo Pieta (2012).

 Verkado 
Naskita en laborista familio kaj sen formala filmtrejnado, Kim komencis sian karieron kiel scenaristo kaj reĝisoro en la aĝo de 33 jaroj. Malgraŭ tio, ke li ne havas filman edukadon, li reĝisoris pli ol 20 filmojn, ofte gajnante premiojn ĉe filmfestivaloj. Kim gajnis, interalie, la Arĝentan Urson por Plej Bona Reĝisoro ĉe la 54-a Internacia Filmfestivalo de Berlino por La Samariano (2004), la Arĝentan Leonon por Plej Bona Reĝisoro ĉe la 61-a Internacia Filmfestivalo de Venecio por La Malplena Domo (2004), kaj la Oran Leonon ĉe la 69-a Internacia Filmfestivalo de Venecio por Pieta (2012).

Kim kutime laboris en la ĝenroj dramo aŭ suspensfilmo. Liaj filmoj estas tre longedaŭraj, ofte kun longaj scenoj. Li estis ŝparema pri la uzo de dialogo en siaj filmoj. En La Arko (2005), ekzemple, la ĉefrolulo ne diras eĉ unu vorton dum la tuta filmo.

Liaj filmoj kutime estis lokitaj en pesimisma-lakona tono, plena de arkanaj eksplodoj de perforto de liaj ofte komunike perturbitaj ĉefroluloj. En Sud-Koreio, precipe post la filmo Bad Guy, li ricevis mizoginan bildon, kiun li mem konsideris miskompreno.

 Filmaro 

 1996: Krokodilo (Ageo)
 1996: Sovaĝaj bestoj (Yasaeng dongmul bohoguyeog)
 1998: La Birdokaĝo-Gastejo (Paran daemun)
 2000: Reala Fikcio (Shilje sanghwang)
 2000: Seom - La Insulo (Seom)
 2001: Adreso Nekonata (Suchwiin bulmyeong)
 2001: Fiulo (Nappeun namja)
 2002: La Marborda Gvardio (Hae anseon)
 2003: Printempo, Somero, Aŭtuno, Vintro… kaj Printempo (Bom, Yeorum, Gaeul, Gyeowool… Geurigo Bom)
 2004: Samario
 2004: La malplena domo (Bin-jip)
 2005: Hwal - La Arko (Hwal)
 2006: Tempo (Sigan)
 2007: Spiro (Sumo)
 2008: Sonĝo (Bi-mong)
 2011: Arirang - Konfesoj de Filmisto (Arirang)
 2011: Amen
 2012: Pieta
 2013: Möbius
 2014: Unu kontraŭ Unu (일대일 Il dae il )
 2015 Haltu (Seutop)
 2016: Reto (그물 Geumul )
 2018: Homo, Spaco, Tempo kaj Homo (인리고 인간 )
 2019: Dissolvu
 2022: Voko de Dio (Kõne taevast)

 Referencoj 

 Eksteraj ligiloj 


 Kim Ki-Duk: the past, the persistent problems and the near future Pri la polemikaj deklaroj de Kim Ki-Duk en 2006
 Recenzo de Time de Kim Ki-duk
 Labora biografio 

Kategorio:Sudkoreaj reĝisoroj